**ELŐTERJESZTÉS**

**Körmend Város Önkormányzata Képviselő-testülete 2023. szeptember 6-i ülésére**

**Tárgy:** Körmend, 4696 helyrajzi számú ingatlan értékesítése

Tisztelt Képviselő-testület!

A Körmend Város Önkormányzata kizárólagos tulajdonában lévő 4696 helyrajzi számú, 293 m2 nagyságú, a Rába folyó nagyvízi medrében, a Parti sétány mentén elhelyezkedő zártkert – kivett épület művelési ágú ingatlan jelenlegi bérlője az ingatlan megvásárlásának szándékával kereste meg önkormányzatunkat. A terület Körmend Város Helyi Építési Szabályzata szerint különleges egyedi sajátosságokat hordozó üdülőterületi (Keü-3) építési övezetben található. A hivatalos független értékbecslés szerint az ingatlan értéke 3.100.000 Ft. Az értékesítést ÁFA terheli.

Az előterjesztés készítéséig a vételi ajánlatot tevő még nem nyilatkozott arról, hogy az értékbecslés ismeretében fenntartja-e vételi szándékát, ezt a testületi ülésen tudjuk csak ismertetni. Az adásvétel létrejötte esetén az adásvételből fakadó költségeket (értékbecslés, földhivatali díjak) a vételi szándékkal élő viseli.

Kérem a Képviselő-testületet az ingatlan értékesítésével kapcsolatos döntés meghozatalára.

**HATÁROZATI JAVASLAT**

Körmend Város Önkormányzata Képviselő-testülete a 4696 helyrajzi számú ingatlant értékesíti Bedőcs Gyula (Körmend, Rákóczi u. 68. I/5.) lakos részére 3.100.000 Ft + áfa összegért azzal, hogy a Vevő a vételárat egyösszegben köteles megfizetni az adásvételi szerződés megkötésétől számított 30 napon belül. A szakértői értékbecslés és az ingatlannyilvántartási eljárás költségeit a Vevő viseli.

Körmend, 2023. 08.31.

Bebes István

polgármester